Vis

Vis je ostrvo u Jadranskom moru, na hrvatskom dijelu Jadrana.

 Položaj 
Ostrvo Vis je najudaljenije veće ostrvo u grupi srednjodalmatinskih ostrva. Od dalmatinske obale Vis je udaljen 45 do 55 km, u zavisnosti od koje se njegove tačke mjeri ova udaljenost. Najbliže veće ostrvo Hvar udaljen je od Visa 18 km, a do najbliže italijanske obale iz grada Visa ima oko 147 km. Površina ostrva je 90,3 km2, dok je površina viškog arhipelaga (Palagruža, Biševo, Sv. Andrija, Budihovac, Jabuka, Brusnik i dr.) oko 103 km2. Dužina obale Visa je oko 77 km.  Ostrvo Vis je povezano redovnim trajektnim linijama sa Splitom te u ljetnim mjesecima s Anconom i Pescarom na italijanskoj obali.

 Klima 
Ostrvo Vis pripada jadranskom tipu sredozemne klime vrućih i suhih ljeta te blagih i vlažnih zima. Srednja godišnja temperatura je iznad 16 °C. Prosječna temperatura je ljeti za stepen do dva niža nego na kopnu, a zimi za stepen do dva viša. Prosječna godišnja količina padavina je oko 800 mm po m2, što je nešto manje nego na susjednim ostrvima i kopnu, dok zbog svoje geološke građe ostrvo ima više izvora pitke vode nego susjedna ostrva.

 Ekonomija 
U 19. vijeku i prvoj polovini 20. vijeka je naročito bilo razvijeno ribarstvo i prerada ribe (sedam tvornica u Komiži prije Drugog svjetskog rata). Gradić Vis i sela u unutrašnjosti ostrva su bili više orjentisani na vinogradarstvo. 1910. godine gotovo 1/3 površine ostrva je bila pod vinogradima, koji su opskrbljivali tržište čitave Habsburške monarhije.

Kategorija:Ostrva u Hrvatskoj
*
Kategorija:Ostrva u Jadranskom moru